Diari Oficial de la Generalitat Valenciana


Sumari del DOGV 8045, del 22-05-2017 (2017/3379)

RESOLUCIÓ de 27 de març de 2017, de la Subdirecció General de Relacions Laborals, per la qual es disposa el depòsit i la publicitat dels estatuts de l'entitat empresarial denominada Olis d'Almàssera de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3379


Data del document
:   27-03-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 27 de març de 2017, de la Subdirecció General de Relacions Laborals, per la qual es disposa el depòsit i la publicitat dels estatuts de l'entitat empresarial denominada Olis d'Almàssera de la Comunitat Valenciana. [2017/3379]  
Ha sigut admés el depòsit dels estatuts de l'entitat empresarial denominada Olis d'Almàssera de la Comunitat Valenciana, després de la comprovació que reuneixen els requisits previstos en la Llei 19/1977, d'1 d'abril, sobre regulació del dret d'associació sindical (BOE 04.04.1977); el Reial decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015), i l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i es regula el depòsit d'estatuts de les organitzacions sindicals i empresarials de la Comunitat Valenciana a través de mitjans electrònics (DOGV 26.05.2016).  
La sol·licitud va ser formulada per Salvador Martínez Zaballos per mitjà d'un escrit presentat el dia 7 de març de 2017. En observar-se defectes en la documentació presentada, se'n va requerir l'esmena, que es va portar a efecte el dia 27 de març de 2017.  
Es recorda el que disposa l'article 3.f del Reial decret 416/2015, sobre la comunicació del número d'identificació fiscal de l'entitat, una vegada obtingut.  
D'acord amb l'article 14 del Reial decret 416/2015, l'entitat adquirirà personalitat jurídica i plena capacitat d'obrar una vegada transcorreguts vint dies hàbils des del depòsit dels seus estatuts o des de l'aportació de la documentació que acredite l'esmena dels defectes assenyalats en el requeriment de l'oficina.  
Els estatuts i l'acta fundacional estan subscrits per José Ródenas Benito i Salvador Martínez Zaballos, en representació de l'empresa Almazara Hermanos Martínez Zaballos, i per Juan Francisco Marco Navarro, en representació de l'empresa Espadán Oleum, SL.  
En els estatuts consta com a domicili de l'associació la plaça de l'Església, 8, de Navarrés, 46946, i el seu àmbit territorial és el conjunt de la Comunitat Valenciana, i el funcional, les empreses d'almàsseres de la Comunitat Valenciana.  
Es disposa la publicitat de la present resolució per mitjà de la publicació en el Diari Oficial de la Generalitat Valenciana.  
Qualsevol interessat podrà examinar el document depositat i obtindre'n una còpia en aquest centre directiu, situat a l'avinguda Navarro Reverter, núm. 2, 1r planta, de València, i podrà impugnar-lo davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Subdirecció General de Relacions Laborals està determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible Sectors Productius, Comerç i Treball, i per l'article 4.4 de l'Ordre 1/2016.  
  
València, 27 de març de 2017.- El subdirector general de Relacions Laborals: Juan Ignacio Soler Tormo.